બંધારણ સભાની બે કમિટીઓ મહત્ત્વની હતી. એક ડ્રાફટીંગ કમિટી જેના અધ્યક્ષ હતા ડો. બાબાસાહેબ આંબેડકર અને બીજી સલાહકાર સમિતિ તેના અધ્યક્ષ હતા સરદાર પટેલ. નાગરિકોના મૂળભૂત અધિકારો, મૌલિક અધિકારો તથા લઘુમતીઓ બાબત અહેવાલ તૈયાર કરીને બંધારણ સભાને આપવાનો હતો. સરદારે ૨૩ એપ્રિલ, ૧૯૪૭ના દિવસે મૂળભૂત અધિકારોનો અહેવાલ રજૂ કર્યો. તેમાં સમાનતા, વિચાર અને વાણી સ્વાતંત્ર્ય, યોગ્ય વ્યવસાય અને ધંધો કરવાની છૂટ, સંગઠન રચવાની છૂટ, જીવન જીવવાનો અધિકાર અને અસ્પૃશ્યતા નિવારણનો સમાવેશ થાય છે. ટૂંકમાં મૂળભૂત હક્કોનું પ્રકરણ સરદારને આભારી છે.